Lazio snudde til seier
Ved pause ledet Cesena 2-0 ved pause. Adrian Mutu fikset 1-0, mens Vincenzo Iaquinta doblet ledelsen fra straffemerket. Gjestene så ut til å ta en overraskende seier i Roma, men Lazio skjerpet seg etter hvilen. Først ga Hernanes hjemmefansen håp om poeng da han reduserte til 1-2 åtte minutter ut i annen omgang, mens Senad Lulic utlignet etter en drøy times spill. To minutter senere kom seiersmålet ved Libor Kozak. Seieren sendte Lazio opp på tredjeplass i serie A. Men romalaget kan bli passert av Udinese lørdag. Opp til serieleder Juventus skiller det tre poeng, men Lazio har spilt to kamper mer. I den italienske cupen sørget scoringer av Reginaldo og Gaetano d'Agostino for at Siena slo Napoli 2-1 på hjemmebane i den første av to semifinaler. Gjestene fikk en viktig redusering etter et selvmål av Emanuele Pesoli fire minutter før slutt. I det andre semifinaleoppgjøret vant Juventus 2-1 over Milan onsdag. Returkampene skal spilles 21. mars.
Lazio var ille ute mot Cesena, men tre scoringer i annen omgang sikret seier for hovedstadslaget i italiensk serie A torsdag.